b'\n_START_ARTICLE_\nBerilijev oksid\n_START_SECTION_\nPridobivanje\n_START_PARAGRAPH_\nBerilijev oksid pridobivamo z \xc5\xbearenjem berilijevega karbonata, dehidracijo berilijevega hidroksida ali z gorenjem berilija:_NEWLINE_BeCO\xe2\x82\x83\xe2\x86\x92 BeO + CO\xe2\x82\x82_NEWLINE_Be(OH)\xe2\x82\x82 \xe2\x86\x92 BeO + H\xe2\x82\x82O_NEWLINE_2 Be + O\xe2\x82\x82 \xe2\x86\x92 2 BeO_NEWLINE_Berilijev oksid, pridobljen pri temperaturah nad 800\xe1\xb5\x92 C je inerten, a tudi lahko topljiv v vro\xc4\x8dih raztopinah amonijevega bifluorida (NH\xe2\x82\x84HF\xe2\x82\x82), koncentrirane \xc5\xbeveplene kisline (H\xe2\x82\x82SO\xe2\x82\x84) in amonijevega sulfata ((NH\xe2\x82\x84)\xe2\x82\x82SO\xe2\x82\x84).\n_START_SECTION_\nStruktura\n_START_PARAGRAPH_\nPri normalnih temperaturah ima kristalna molekula \xc5\xa1estero kotno (heksagonalno) strukturo, v nasprotju z oksidi ostalih elementov druge skupine (MgO, CaO, SrO, BaO), ki imajo kockasto zgradbo. \xc5\xa0ele pri visokih temperaturah se BeO transformira v tetragonalno obliko. Berilijev oksid je poseben tudi zaradi neionskih lastnosti kristalne molekule v celotnem uporabnem temperaturnem podro\xc4\x8dju. Berilijev oksid je v osnovi dobavljiv v obliki pra\xc5\xa1ka, \xc4\x8disto\xc4\x8de nad 99%. Je eden najdra\xc5\xbejih dodatkov kerami\xc4\x8dnih struktur (razmerje proizvodna cena/vsebnost v materialu), a ima kon\xc4\x8dni produkt kljub temu odli\xc4\x8dno razmerje funkcionalnosti proti ceni.'